पीएमसीएच- ऑक्सीजनसप्लाई प्वाइंट की अब रोजाना होगी मॉनिटरिंग
पटना | पीएमसीएचमें आॅक्सीजन सप्लाई के जिस प्वाइंट में गड़बड़ी थी, उसे ठीक करा दिया गया है। सोमवार को इमरजेंसी में लगे सभी आॅक्सीजन संक्शन प्वाइंट की जांच की गई। जहां गड़बड़ी मिली, उसे ठीक किया गया। अब सप्लाई की नियमित मॉनिटरिंग की जा रही है। मॉनिटरिंग प्रतिदिन होगी। यदि किसी प्वाइंट में गड़बड़ी मिलेगी, तो उसे उसी वक्त ठीक कराया जाएगा। मेंटनेंस में लगे कर्मचारियों के साथ डॉक्टर इमरजेंसी में लगे सभी प्वाइंट की जांच प्रतिदिन करेंगे। यह जानकारी अधीक्षक डॉ. लखींद्र प्रसाद सिंह और चीफ कैजुअल्टी मेडिकल आफिसर डॉ. अभिजीत सिंह ने दी। उन्होंने बताया कि प्रेशर कम होने की शिकायत मिलने के बाद से नियमित मॉनिटरिंग डॉक्टर की देखरेख में की जा रही है। मेंटनेंस कर्मचारी भी बदल दिए गए हैं। लीकेज की जांच प्रतिदिन होगी।
bho_Deva hin_Deva